Tottenham jistgħu jżommu lil Carlos Vinicius fuq bażi permanenti Tottenham Hotspur huma miftuħa għall-idea li jżommu lil Carlos Vinicius ta' Benfica fuq bażi permanenti, iżda mhumiex lesti li jiskattaw il-klawsola ta' release ta' £36 miljun. Iż-żagħżugħ ta' 25 sena naqas li jħalli mpatt fil-Premier League, iżda huwa ħa sehem fl-Europa League fejn skorja sitt goals u pprovda tliet assists fi tmien partiti. Spurs għandhom l-għażla li jixtru lill-player li jinsab misluf magħhom mingħand Benfica b'mod permanenti dan is-sajf, iżda l-klawsola tiegħu ta' £36 miljun hija maħsuba li hija aktar minn dak li issa lesti joffru Spurs. Tottenham jixtiequ jżommu lil Vinicius fuq il-kotba tagħhom, iżda nfurmaw lil Benfica li ħlas ta' £17-il miljun huwa l-aħjar li jistgħu jagħmlu dan is-sajf. L-aġent tal-player, Flavio Ribeiro, huwa involut ħafna fin-negozjati, u aktar taħditiet bejn iż-żewġ partijiet huma skedati għal April mal-president ta' Benfica, Luis Filipe Vieira. Vinicius innifsu huwa mifhum li qed igawdi l-ħajja f'Londra u jemmen li jista' jsir player aktar importanti għal Mourinho fl-istaġun 2021-22, anke jekk għadu ma sabx ix-xibka fil-Premier League.